סלובניה באירוויזיון 2024

סלובניה תשתתף באירוויזיון 2024, שיתקיים במאלמה שבשוודיה, עם השיר "Veronika" בביצוע הזמרת הסלובנית רייבן. תחילה תכנן תאגיד השידור הסלובני, RTV Slovenija‏ (RTVSLO), לארגן את הקדם המסורתי של המדינה, ה-EMA, על מנת לבחור את נציגיה לאירוויזיון. אולם לבסוף עשה זאת באופן פנימי. ערך מורחב – סלובניה באירוויזיון קדם לאירוויזיון 2024 השתתפה סלובניה עשרים ושמונה פעמים בתחרות מאז הצטרפותה ב-1993. היא הגיעה פעמיים למקום השביעי – מיקום השיא שלה בתולדות האירוויזיון – האחת ב-1995 עם השיר "Prisluhni mi" בביצוע דריה שוואייגר והשנייה באירוויזיון 2001, אז נשלחה נושה דרנדה עם "Energy". הפעם הנוספת היחידה בה סיימה בין עשרת המקומות הראשונים אירעה ב-1997 כשטניה ריביץ' ושירה "Zbudi se" סיימו במקום העשירי. מאז הנהגת שיטת חצאי הגמר באירוויזיון 2004 העפילה סלובניה לשלב הגמר בשבע הזדמנויות שונות, כשהאחרונה נרשמה בשנת 2023 כאשר הגיעה להקת ג'וקר אאוט למקום ה-21 בגמר עם "Carpe Diem".‏ תאגיד השידור הסלובני אחראי על ארגון והפקת תהליך בחירת הנציג והשיר הסלובניים לאירוויזיון. הם נבחרים בדרך כלל באמצעות הקדם הארצי Evrovizijska Melodija‏ (EMA), אשר הופק במרוצת השנים בכמה פורמטים שונים, למעט בשנים 2013, 2021 ו-2023 בו תהליך הבחירה נעשה באופן פנימי על ידי RTVSLO. ב-14 בספטמבר 2023 אישר התאגיד את השתתפות סלובניה באירוויזיון 2024. ב-17 באוקטובר הוכרז על פיתוח קדם חדש בשם Misija Malmö. אולם מסיבה לא ידועה הרעיון נגנז והתאגיד עבר לבחירה פנימית. זו הפעם הרביעית בה השיר והנציג הסלובניים לאירוויזיון נבחרים באופן פנימי על ידי תאגיד השידור הסלובניה. תחילה תוכנן פורמט חדש בשם Misija Malmö, שהורכב מאירוע אחד והיה עתיד להיות משודר בינואר 2024. אולם לבסוף הרעיון נגנז. תקופת הגשת המועמדויות לייצוג סלובניה באירוויזיון הייתה פתוחה החל מ-17 באוקטובר ועד ל-15 בנובמבר 2023. רק אזרחי המדינה וכאלו במעמד תושבות קבע או תושבות זמנית הורשו להגיש מועמדות. RTVSLO הזמין גם אמנים מוכרים מהתעשייה לשלוח את מועמדותם. ועדה שהורכבה על ידו הייתה אמונה על צמצום המועמדויות לארבעה אמנים. עד תום התקופה הוגשו כמאה מועמדויות שונות לתאגיד. ב-5 בדצמבר 2023 הוכרז כי שני הרכבי שופטים יבחרו את נציג המדינה לעונת האירוויזיון הקרובה: הרכב שופטים סלובני, שבחר חמישה אמנים, והרכב בין-לאומי, שבחר מתוכם את הנציג. ב-12 בדצמבר 2023 הוכרזה רייבן באופן רשמי כנציגת סלובניה לאירוויזיון 2024 במהלך מסיבת עיתונאים שנערכה באולם האופרה והבלט הלאומי של ליובליאנה. היא השתתפה בשנים 2016, 2017 ו-2019 בקדם הלאומי של סלובניה. השיר "Veronika" והווידאו קליפ שלו פורסמו ב-20 בינואר 2024 במהלך תוכנית טלוויזיה מיוחדת בשם Misija Malmö.‏ הולחן על ידי רייבן, בויאן צווייטיצ'אנין, קלבדייה קופינה, שרה ברישקי צירמן, דנילו קאפל, מרטין בזייק ופטר קו ונכתב על ידי הארבעה הראשונים. צווייטיצ'אנין ייצג את סלובניה באירוויזיון 2023 כחלק מההרכב ג'וקר אאוט עם "Carpe Diem", שהגיע בגמר למקום ה-21 עם 78 נקודות. לדברי רייבן, השיר נוצר בהשראת סיפור חייה של ורוניקה, רעייתו השנייה של פרדריק השני, רוזן צליה, שהייתה האישה הראשונה שהואשמה בכישוף בסלובניה. לבסוף נרצחה באכזריות על פי צו חמה, שהתנגד לנישואיה לבנו בשל היותה ענייה. על מנת לקדם את "Veronika" תצא רייבן לסיבובי הופעות ברחבי אירופה ככלל ובסלובניה בפרט. ב-24 בינואר 2024 הופיעה בתחנת הרדיו הסלובנית Hitradio Center, שם דנה בתהליך יציאת השיר. היא הייתה האמנית השנייה שנמנתה בין משתתפי מסיבת האירוויזיון הנורדית בסטוקהולם ב-14 באפריל. ב-9 בינואר אושר כי היא תופיע גם במסיבה השנתית של האירוויזיון בברצלונה ב-6 באפריל, ובאירוע הקונצרט באמסטרדם ב-13 באפריל. בתחילת ינואר 2024 הוגשו לוועדה למניעת שחיתויות של סלובניה (KPK) דיווחים לפיהם RTVSLO ביצע אי-סדרים במהלך תהליך בחירת הנציג הסלובני לאירוויזיון. אף על פי שהתאגיד טען לחפותו, החקירה המתשכת הובילה את ואניה ורדיאן, יו"ר מחלקת הבידור, להתפטר ב-24 בינואר. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌סלובניה שובצה לחלקו השני של חצי הגמר הראשון, שנערך ב-7 במאי. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סלובניה הופיעה תשיעית, אחרי איסלנד ולפני פינלנד. רייבן השתתפה בחזרות טכניות ב-28 באפריל וב-1 במאי, ולאחר מכן בשלוש חזרות גנרליות ב-6 וב-7 במאי. ב-16 באפריל 2024, היא חשפה שההופעה שלה בתחרות תהיה מושפעת מאוד מהקליפ של "Veronika", ו"תתבסס על אורגניות ותנועה". לרייבן מצטרפים על הבמה חמישה רקדנים מבית האופרה ובלט SNG שבלובליאנה (סל'), בניהולו הכוריאוגרפי של לוקאס זושלאג. במאי ההופעה הוא נייץ לבסטיק, במאי התאורה הוא צ'רט בירסה, מעצב התוכן של מסכי הלד הוא ז'יגה ראדול, ואת תמונת הסאונד עיצב מרטין בז'ק. התלבושות, בגד גוף מכסף כהה לרייבן ובגדי גוף עירום לרקדני הליווי, עוצבו על ידי המותג "Aemona" של אניקה אופרה. במהלך הביצועים נעשה שימוש בגרפיקת LED, פירוטכניקה ואפקטי ערפל ורוח נמוכים. סלובניה הופיעה תשיעית, אחרי איסלנד ולפני פינלנד. בסיום הערב, הוכרזה סלובניה כאחת מעשר המדינות שהעפילו לשלב הגמר. מאוחר יותר, התברר כי סלובניה הגיעה למקום התשיעי עם 51 נקודות. זמן קצר לאחר שידור חצי הגמר הראשון, נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. סלובניה שובצה במחצית השנייה. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. סלובניה שובצה כהופעה ה-23, אחרי שווייץ ולפני קרואטיה. לקראת המופע, השתתפה רייבן בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. סלובניה הגיעה למקום ה-23 עם 27 נקודות; 15 נקודות מהשופטים, ו-12 נקודות מהקהל. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הסלובני הורכב מפיליפ וידושין, מרטין שטיברניק, מטבז' צ'סן, ליאה סירק ומאיה קאוץ'. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא סלובניה באירוויזיון 2024 בוויקישיתוף הולנד נפסלה כמה שעות לפני הגמר. "Slovenia". Eurovision.tv. European Broadcasting Union (EBU). נבדק ב-2023-09-14. Maatko, Alesh (14 בספטמבר 2023). "Slovenija gre na Evrovizijo 2024" [Slovenia is going to Eurovision 2024]. Evrovizija.com (בסלובנית). נבדק ב-14 בספטמבר 2023. {{cite web}}: (עזרה) Maatko, Alesh (2023-10-17). "Ema 2024: Štiri skladbe, en zmagovalec" [Ema 2024: Four tracks, one winner]. Evrovizija.com (בסלובנית). נבדק ב-2023-10-17. Granger, Anthony (2023-12-10). "Slovenia: Eurovision 2024 Song to be Revealed on January 20". Eurovoix. נבדק ב-2023-12-10. "At the Eurovision Song Contest, we will be represented by Raiven with her song entitled Veronika". Radiotelevizija Slovenija (בסלובנית). 12 בדצמבר 2023. נבדק ב-25 בינואר 2024. {{cite web}}: (עזרה)תחזוקה - ציטוט: url-status (link) "V soboto ob 20.00 Misija Malmö, predstavitev skladbe za izbor Pesem Evrovizije" [On Saturday at 20:00 Misija Malmö, the presentation of the entry for the Eurovision Song Contest] (בסלובנית). Radiotelevizija Slovenija. 16 בינואר 2024. נבדק ב-16 בינואר 2024. {{cite web}}: (עזרה) Granger, Anthony (17 בינואר 2024). "Slovenia: Misija Malmö Song Reveal Show Details Revealed". Eurovoix. נבדק ב-18 בינואר 2024. {{cite web}}: (עזרה)תחזוקה - ציטוט: url-status (link) Grace, Emily (20 בינואר 2024). "Slovenia: Raiven Releases Eurovision 2024 Entry 'Veronika'". Eurovoix. נבדק ב-25 בינואר 2024. {{cite web}}: (עזרה) Jiandani, Sanjay (20 בינואר 2024). "Slovenia: Raiven releases her Eurovision entry 'Veronika'". ESCToday (באנגלית אמריקאית). נבדק ב-25 בינואר 2024. {{cite web}}: (עזרה)תחזוקה - ציטוט: url-status (link) Tudor, Ruxandra (20 בינואר 2024). ""I am Veronika" - Slovenia's Raiven releases Eurovision 2024 song". Wiwibloggs (באנגלית אמריקאית). נבדק ב-25 בינואר 2024. {{cite web}}: (עזרה)תחזוקה - ציטוט: url-status (link) Santos, Pedro (20 בינואר 2024). "Slovenia's song for Eurovision 2024 released: Raiven with "Veronika"". Eurovision World (באנגלית בריטית). נבדק ב-25 בינואר 2024. {{cite web}}: (עזרה)תחזוקה - ציטוט: url-status (link) Grafenauer, Bogo (2009). "Veronika Deseniška" [Veronika of Desenice]. In Vide Ogrin, Petra (ed.). Slovenski biografski leksikon (בסלובנית). ISBN 978-961-268-001-5. Granger, Anthony (2024-01-24). "Slovenia: Head of Entertainment at RTVSLO Resigns Following Allegations of Irregularities in Eurovision Preparations". Eurovoix (באנגלית בריטית). נבדק ב-2024-01-24. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) "Eurovision 2024: Rehearsal Schedule". Eurovisionworld. 25 באפריל 2024. נבדק ב-25 באפריל 2024. {{cite web}}: (עזרה) Dolores Subotić Miličić, Raiven želi uprizoriti nastop, na katerega bo ponosna še leta, rtvslo.si (בסלובנית) Služba za komuniciranje RTV Slovenija, Raiven na Pesem Evrovizije v Malmö, rtvslo.si (בסלובנית) Dolores Subotić Miličić, Raiven na Evroviziji v izstopajoči, ženstveni, drzni in sodobni kreaciji, rtvslo.si (בסלובנית) Rafaell Andersson, Slovenia: Staging Details Revealed for "Veronika", Eurovoix, ‏2024-04-17 (באנגלית בריטית) Neil Farren, 🇸🇮 Slovenia: All the Details About Raiven's First Rehearsal, Eurovoix, ‏2024-04-28 (באנגלית בריטית) Ž E. Č, Raiven opravila s prvo vajo: "Zelo sem pomirjena", rtvslo.si (בסלובנית) Eurovision 2024 Semi-final 1 Results, eurovisionworld Neil Farren, 🇸🇪 Eurovision 2024: Semi-Final One Qualifiers Final Running Order Allocation, Eurovoix, ‏2024-05-07 (באנגלית בריטית) "Eurovision 2024: The Grand Final running order". Eurovoix. 9 במאי 2024. {{cite web}}: (עזרה) Eurovision 2024 Results: Voting & Points, eurovisionworld "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Malmö 2024". European Broadcasting Union (EBU). Malmö 2024, אתר האירוויזיון "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}: (עזרה) Malmö 2024, אתר האירוויזיון "Statement on Dutch participation in the Eurovision Song Contest". European Broadcasting Union. 11 במאי 2024. נבדק ב-22 במאי 2024. {{cite web}}: (עזרה) "How do I vote for my favourite Eurovision song?". European Broadcasting Union. ארכיון מ-18 במאי 2024. נבדק ב-22 במאי 2024. {{cite web}}: (עזרה)